CELEX: 52012DP0213
Language: ro
Date: 2012-05-22 00:00:00
Title: Modificarea Regulamentului de procedură al Parlamentului European în ceea ce privește implementarea Inițiativei cetățenești europene Decizia Parlamentului European din 22 mai 2012 privind modificarea Regulamentului de procedură al Parlamentului European în ceea ce privește implementarea inițiativei cetățenești europene (2011/2302(REG))

13.9.2013   
            
            
               RO
            
            
               Jurnalul Oficial al Uniunii Europene
            
            
               CE 264/98
            
         Marți, 22 mai 2012Modificarea Regulamentului de procedură al Parlamentului European în ceea ce privește implementarea Inițiativei cetățenești europene
   P7_TA(2012)0213
   Decizia Parlamentului European din 22 mai 2012 privind modificarea Regulamentului de procedură al Parlamentului European în ceea ce privește implementarea inițiativei cetățenești europene (2011/2302(REG))
   2013/C 264 E/18
   
      Parlamentul European,
   
               —
            
            
               având în vedere propunerile de modificare a Regulamentului său de procedură B7-0539/2011 și B7-0732/2011,
            
         
               —
            
            
               având în vedere articolele 211 și 212 din Regulamentul său de procedură,
            
         
               —
            
            
               având în vedere raportul Comisiei pentru afaceri constituționale (A7-0148/2012),
            
         
               1.
            
            
               decide să aducă Regulamentului său de procedură modificările de mai jos;
            
         
               2.
            
            
               reamintește că aceste modificări intră în vigoare în prima zi a următoarei perioade de sesiune;
            
         
               3.
            
            
               invită Președintele să ia măsurile necesare pentru ca la Parlamentul European să fie înființat un punct de contact unic, cu care cetățenii, asociațiile reprezentative și societatea civilă să poată intra în legătură cu privire la chestiuni ținând de inițiativele cetățenești europene;
            
         
               4.
            
            
               invită Comisia să confirme, printr-o scrisoare adresată Președintelui Parlamentului European, intenția sa a fi reprezentată la o audiere publică consacrată inițiativelor cetățenești europene, în principiu de către comisarul competent în materie sau, în cazul în care acesta sau aceasta nu este disponibil/ă, de preferință fie de un alt membru al Comisiei, fie de directorul general competent în materie;
            
         
               5.
            
            
               invită Biroul și Secretarul său General să adopte măsurile adecvate pentru a asigura cea mai mare vizibilitate cu putință audierilor publice privind inițiativele cetățenești europene, furnizând echipamentul corespunzător, inclusiv utilizarea celor mai bune tehnologii disponibile din domeniul informațiilor și comunicațiilor;
            
         
               6.
            
            
               consideră că prezența deputaților în Parlamentul European la audierile privind inițiativele cetățenești europene ar trebui încurajată;
            
         
               7.
            
            
               încredințează Președintelui sarcina de a transmite prezenta decizie, spre informare, Consiliului și Comisiei.
            
         
               TEXTUL ÎN VIGOARE
            
            
               AMENDAMENTUL
            
         
               
                  Amendamentele 5 și 4
               
            
         
               
                  Regulamentul de procedură al Parlamentului European
               
               
                  Articolul 197a (nou)
               
            
         
                
            
            
               
                  Articolul 197a
               
               
                  Audierile publice consacrate inițiativelor cetățenești
               
            
         
                
            
            
               
                  
                     (1)
                     
                     Atunci când Comisia publică o inițiativă cetățenească în registrul pertinent în conformitate cu articolul 10 alineatul (1) litera (a) din Regulamentul (UE) nr. 211/2011 (1), Președintele Parlamentului European, la propunerea președintelui Conferinței președinților de comisie:
                  
               
               
                           
                              
                                 (a)
                              
                           
                        
                        
                           
                              
                                 însărcinează o comisie legislativă competentă în materie, în conformitate cu anexa VII, să organizeze audierea publică prevăzută la articolul 11 din Regulamentul (UE) nr. 211/2011; comisia competentă în materie de petiții se asociază automat comisiei legislative, în conformitate cu articolul 50 din prezentul regulament;
                           
                        
                     
                           
                              
                                 (b)
                              
                           
                        
                        
                           
                              
                                 în cazul în care două sau mai multe inițiative cetățenești publicate în registrul pertinent, în conformitate cu articolul 10 alineatul (1) litera (a) din Regulamentul (UE) nr. 211/2011, au un obiect similar, poate hotărî, după consultarea organizatorilor, organizarea unei audieri publice comune, în cadrul căreia toate inițiativele cetățenești în cauză să fie abordate în condiții de egalitate;
                           
                        
                     
         
                
            
            
               
                  
                     (2)
                     
                     Comisia competentă în fond:
                  
               
               
                           
                              
                                 (a)
                              
                           
                        
                        
                           
                              
                                 stabilește dacă organizatorii au fost primiți la Comisie la un nivel corespunzător, în conformitate cu articolul 10 alineatul (1) litera (b) din Regulamentul (UE) nr. 211/2011;
                           
                        
                     
                           
                              
                                 (b)
                              
                           
                        
                        
                           
                              
                                 asigură, dacă este necesar cu sprijinul Conferinței președinților de comisie, implicarea corespunzătoare a Comisiei în organizarea audierii publice și reprezentarea sa la un nivel adecvat la audiere.
                              
                           
                        
                     
         
                
            
            
               
                  
                     (3)
                     
                     Președintele comisiei competente în fond convoacă audierea publică la o dată adecvată, în termen de trei luni de la data la care inițiativa a fost prezentată Comisiei în conformitate cu articolul 9 din Regulamentul (UE) nr. 211/2011.
                  
               
            
         
                
            
            
               
                  
                     (4)
                     
                     Comisia competentă în fond organizează audierea publică la Parlament, dacă este cazul în colaborare cu alte instituții și organisme ale Uniunii care doresc să participe. Comisia poate invita să participe și alte părți interesate.
                  
               
               
                  
                     Comisia competentă în fond poate invita un grup reprezentativ de organizatori, din care face parte cel puțin una dintre persoanele de contact menționate la articolul 3 alineatul (2) al doilea paragraf din Regulamentul (UE) nr. 211/2011, să prezinte inițiativa în cadrul audierii.
                  
               
            
         
                
            
            
               
                  
                     (5)
                     
                     Conform modalităților stabilite de comun acord cu Comisia, Biroul adoptă norme privind rambursarea costurilor suportate.
                  
               
            
         
                
            
            
               
                  
                     (6)
                     
                     În temeiul acestui articol, Președintele Parlamentului și președintele Conferinței președinților de comisie își pot delega competențele unui vicepreședinte și, respectiv, unui alt președinte de comisie.
                  
               
            
         
                
            
            
               
                  
                     (7)
                     
                     În cazul în care sunt îndeplinite condițiile menționate la articolul 50 sau 51, dispozițiile respective se aplică mutatis mutandis și altor comisii. Se aplică, de asemenea, și articolul 188.
                  
               
               
                  
                     Articolul 23 alineatul (9) nu se aplică audierilor publice consacrate inițiativelor cetățenești.
                  
               
            
         
               
                  Amendamentul 2
               
            
         
               
                  Regulamentul de procedură al Parlamentului European
               
               
                  Articolul 203a
               
            
         
               Atunci când Parlamentul este informat că Comisia a fost invitată să prezinte o propunere de act juridic în conformitate cu articolul 11 alineatul (4) din Tratatul privind Uniunea Europeană, Comisia 
                     pentru
                   petiții examinează dacă acest fapt îi poate afecta activitatea și, dacă este necesar, informează petiționarii care au adresat petiții pe teme conexe.
            
            
               Atunci când Parlamentul este informat că Comisia a fost invitată să prezinte o propunere de act juridic în temeiul articolului 11 alineatul (4) din Tratatul privind Uniunea Europeană 
                     și în conformitate cu Regulamentul (UE) nr. 211/2011
                  , comisia 
                     competentă în materie de
                   petiții examinează dacă acest fapt îi poate afecta activitatea și, dacă este necesar, informează petiționarii care au adresat petiții pe teme conexe.
            
         
                
            
            
               
                  
                     Propunerile de inițiative cetățenești care au fost înregistrate în conformitate cu articolul 4 din Regulamentul (UE) nr. 211/2011, dar care nu pot fi prezentate Comisiei Europene în conformitate cu articolul 9 din același regulament pentru că nu au fost respectate toate procedurile și condițiile pertinente prevăzute, pot fi examinate de către comisia competentă în materie de petiții în cazul în care aceasta consideră că ar trebui să li se dea curs. Articolele 201, 202 și 203 se aplică mutatis mutandis.
                  
               
            
         
      (1)  
         Regulamentul (UE) nr. 211/2011 al Parlamentului European și al Consiliului din 16 februarie 2011 privind inițiativa cetățenească (JO L 65, 11.3.2011, p. 1).